



OZNÁMENIE
o možnosti predkladania žiadostí na zapojenie sa do národného projektu
Podpora poskytovania komunitných a kvalitných sociálnych služieb (ďalej aj „Oznámenie“),
Opatrenie 2.2  Podpora manažmentu a zamestnancov zariadení sociálnych služieb pri príprave transformačného plánu


Názov projektu:				Podpora poskytovania komunitných a kvalitných sociálnych služieb
Operačný program:			Program Slovensko
Prioritná os (číslo a názov): 		4P5 Aktívne začlenenie a dostupné služby
Špecifický cieľ ESO 4.8: 	Podpora aktívneho začlenenia s cieľom podporovať rovnosť príležitostí, nediskrimináciu a aktívnu účasť a zlepšenie zamestnateľnosti, najmä v prípade znevýhodnených skupín 
ITMS2021+:				NFP401405C004
Kód/číslo oznámenia:			NP PKS/2.2/2/2026
Dátum zverejnenia oznámenia: 		16.07.2026
[bookmark: _heading=h.gyyabd5i9vw8]Dátum predkladania žiadostí od: 		16.07.2026
Dátum uzavretia oznámenia: 		31.08.2026

Schválil: 
Mgr. Jana Krausová Daniš, generálna riaditeľka Projektovej kancelárie Ministerstva práce, sociálnych vecí a rodiny Slovenskej republiky

1. ZÁKLADNÉ INFORMÁCIE O PROJEKTE
Projektová kancelária MPSVR SR je prijímateľom nenávratného finančného príspevku (ďalej len „NFP“) v rámci národného projektu Podpora poskytovania komunitných a kvalitných sociálnych služieb (ďalej len „NP PKS“ a/alebo „projekt“), financovaného z prostriedkov ESF+ v rámci Programu Slovensko. NP PKS sa realizuje na celom území Slovenskej republiky.

Cieľom projektu je príprava komplexných podporných mechanizmov v prospech poskytovateľov sociálnych služieb za účelom zvýšenia kvality poskytovanej sociálnej služby a tým aj života prijímateľov sociálnych služieb a ich blízkych osôb. NP PKS svojimi podaktivitami napĺňa národné strategické dokumenty a medzinárodné záväzky v oblasti sociálnych politík, pričom podporí sociálne inovácie a prispeje k modernizácii v oblasti poskytovania sociálnych služieb. NP PKS bude realizovaný prostredníctvom troch tematických podaktivít v rámci hlavnej aktivity “Podpora poskytovateľov a prijímateľov sociálnych služieb v procese skvalitňovania sociálnych služieb a prechodu na komunitné služby”.

Cieľom Opatrenia 2.2. je aktívna podpora vzniku a práce transformačných tímov v zariadeniach sociálnych služieb a následná podpora pri príprave a tvorbe konkrétnych transformačných plánov zariadení. V úvodných mesiacoch zrealizuje pre každé zo zapojených zariadení tím odborníkov spoločne s expertami so skúsenosťou (zapojených do opatrenia 1.2) správu z hodnotenia pripravenosti na proces prechodu z inštitucionálnej na komunitnú starostlivosť, ktorá bude obsahovať aj odporúčania pre tvorbu transformačného plánu. Poskytovanie systematickej cielenej podpory vybraným zariadeniam sociálnych služieb vyústi v závere odbornou oponentúrou vytvoreného transformačného plánu. Podpora prípravy a tvorby transformačných plánov sa bude realizovať prostredníctvom prezenčných aj online vzdelávaní vrátane akreditovaných vzdelávaní zameraných na jednotlivé oblasti súvisiace s poskytovaním služieb na komunitnej úrovni, odborných konzultácií (prezenčnou aj online formou) a pracovných stretnutí priamo v komunite. Podpora zapojených subjektov do prípravy investičných projektov bude zameraná na poskytovanie odborných konzultácií v oblasti tvorby fyzického prostredia v súlade s princípmi univerzálneho navrhovania. Plánované sú aj pracovné cesty pre zamestnancov zariadení, zriaďovateľov a ďalšie relevantné subjekty a odborných pracovníkov vykonávajúcich aktivity projektu s cieľom výmeny skúseností a spoznávania príkladov dobrej praxe. Zahraničné pracovné cesty budú podporené MPSVSR SR. Súčasťou opatrenia je aj poskytovanie supervízie, ktoré nenahrádza povinnosť zariadenia sociálnych služieb zabezpečiť supervíziu stanovenú zákonom, ako aj podpora personálnych kapacít koordinujúcich prípravu transformačného plánu.

Odborné činnosti projektu budú implementovať spolupracujúce subjekty – užívatelia, ktorí disponujú potrebnými odbornými kapacitami.

Prijímateľ NFP:
1. Projektová kancelária MPSVR 
Užívatelia NP PKS:
1. občianske združenie Rada pre poradenstvo v sociálnej práci (ďalej len „RPSP“)
2. občianske združenie Slovenská únia podporovaného zamestnávania (ďalej len „SUPZ“)
3. Slovenská technická univerzita v Bratislave, Fakulta architektúry a dizajnu STU, Výskumné a školiace centrum bezbariérového navrhovania – CEDA FA STU (ďalej len „CEDA“)
4. občianske združenie Asociácia poskytovateľov a podporovateľov včasnej intervencie (ďalej len „APPVI“)
5. občianske združenie Inštitút paliatívnej medicíny (ďalej len „INPAME“)
2. FINANCOVANIE PROJEKTU
Výška NFP Akcie 1 - Tvorba a implementácia transformačných plánov poskytovateľov sociálnych služieb zapojených do procesu prechodu z inštitucionálnej na komunitnú starostlivosť (zdroj EÚ) je 5 035 395,00 EUR. 
V rámci realizácie Opatrenia 2.2 Podaktivity 2. – „Podpora manažmentu a zamestnancov zariadení sociálnych služieb pri príprave transformačného plánu“ sa uplatňuje SCHÉMA MINIMÁLNEJ POMOCI na podporu vzdelávania pri procese deinštitucionalizácie zariadení sociálnych služieb z prostriedkov Programu Slovensko (schéma DM - 60/2024) .
3. OPRÁVNENÍ ŽIADATELIA O ZAPOJENIE SA DO PROJEKTU
V rámci tohto oznámenia sa do NP PKS môžu zapojiť verejní aj neverejní registrovaní poskytovatelia sociálnych služieb, ktorí v minulosti neboli zapojení do aktivít národných projektov Deinštitucionalizácia zariadení sociálnych služieb –  Podpora transformačných tímov (ITMS 2014-312041R446, OP ĽZ) a Podpora procesu deinštitucionalizácie a transformácie systému sociálnych služieb (ITMS 27120130534, OP ZaSi).
Oprávnení žiadatelia nemôžu zapojiť do opatrenia Zariadenie sociálnych služieb (ID sociálnej služby), na ktorého výstavbu/rekonštrukciu čerpali finančné prostriedky z výziev:
· IROP-PO2-SC211-2017-17 - Výzva na predkladanie žiadostí o nenávratný finančný príspevok na podporu prechodu poskytovania sociálnych služieb a sociálnoprávnej ochrany detí a sociálnej kurately z inštitucionálnej formy na komunitnú (proces deinštitucionalizácie existujúcich zariadení).
· IROP-PO2-SC211-2018-27 - Výzva na predkladanie žiadostí o nenávratný finančný príspevok na podporu poskytovania nových a existujúcich sociálnych služieb a sociálnoprávnej ochrany detí a sociálnej kurately v zariadeniach na komunitnej úrovni.
· PSK-MPSVR-053-2024-ITI-EFRR – Budovanie sociálnej infraštruktúry (Program Slovensko).
· 13I01-22-V03 – Komponent: 13 Dostupná a kvalitná dlhodobá sociálno-zdravotná starostlivosť, Investícia 1: Rozšírenie kapacít komunitnej sociálnej starostlivosti (Plán obnovy a odolnosti).

4. OPRÁVNENÉ CIEĽOVÉ SKUPINY PROJEKTU
Cieľová skupina:
· FO v nepriaznivej sociálnej situácii ako prijímatelia sociálnych služieb,
· seniori ako FO, ktoré dovŕšili dôchodkový vek,
· osoby so zdravotným postihnutím,
· zamestnanci v oblasti sociálneho začlenenia ako zamestnanci vykonávajúci politiky a opatrenia v oblasti prevencie diskriminácie a/alebo sociálneho začlenenia vo verejnom aj neverejnom sektore.
5. OPRÁVNENÉ ÚZEMIE
Oprávneným územím realizácie NP PKS  je celé územie Slovenskej republiky.
6. OPRÁVNENÉ AKTIVITY
· Vzdelávanie, vrátane akreditovaného vzdelávania, v oblasti sociálnych služieb, aktivizácie a zamestnávania a prístupnosti fyzického prostredia (ďalej len „vzdelávanie“), ktoré realizujú užívatelia:
A. Rada pre poradenstvo v sociálnej práci (vzdelávacie aktivity pre oblasť sociálnych služieb): 
a. Ľudské práva a slobody v sociálnych službách 
b. Základy individuálneho plánovania a individuálneho prístupu v sociálnych službách v procese deinštitucionalizácie 
c. Základy štandardizácie kvality v sociálnych službách v procese deinštitucionalizácie a transformácie 
d. Tvorba transformačného plánu v procese deinštitucionalizácie a transformácie 

B. Slovenská únia podporovaného zamestnávania (vzdelávacie aktivity pre oblasť aktivizácie a zamestnávania): 
a. Aktivizácia a príprava na prácu užívateľov sociálnych služieb v procese deinštitucionalizácie a 
     transformácie sociálnych služieb - úlohy manažmentov 
b. Podporované zamestnávanie ako súčasť podpory v komunite 

C. CEDA – Výskumné a školiace centrum bezbariérového navrhovania FAD STU (vzdelávacie aktivity pre oblasť  prístupnosti fyzického prostredia): 
a. Tvorba fyzického prostredia v procese deinštitucionalizácie

· Výber poskytovateľov na základe Kritérií pre výber poskytovateľov sociálnych služieb do realizácie Opatrenia 2.2 NP PKS
· Koordinácia tvorby transformačných plánov
· Poskytovanie vzdelávania a konzultácií pre zapojených poskytovateľov sociálnych služieb (ďalej len „poskytovateľov“)
· Maximálne 10 hodín konzultácií od odbornej organizácie Inštitút paliatívnej medicíny
· Zamestnanie Expertov v oblasti sociálneho začlenenia pre budovanie komunitných služieb na DoVP na MPSVR SR
· Poskytovanie supervízie pre zapojených poskytovateľov formou individuálnej a skupinovej supervízie počas celej realizácie projektu v rozsahu maximálne 90 hodín počas zapojenia pre každého poskytovateľa v NP PKS
· Pracovné cesty pre zamestnancov zariadení sociálnych služieb, zriaďovateľov, ďalšie relevantné subjekty a pre odborných pracovníkov vykonávajúcich aktivity projektu s cieľom výmeny skúseností a spoznávania príkladov dobrej praxe
7. ČASOVÝ RÁMEC REALIZÁCIE AKTIVÍT V RÁMCI PROJEKTU
Realizácia aktivít zapojeného subjektu v NP PKS sa začína dňom nasledujúcim po dni zverejnenia Zmluvy o spolupráci so zariadením sociálnych služieb (ďalej len „Zmluva o spolupráci“) v Centrálnom registri zmlúv; trvanie realizácie je obmedzené na maximálne 24 mesiacov.
8. POSTUP ZAPOJENIA SA ŽIADATEĽA DO PROJEKTU
Oprávnený žiadateľ, ktorý spĺňa podmienky uvedené v kapitole 3., môže podať „Žiadosť o zapojenie sa do NP PKS“ (ďalej aj „žiadosť“) vyplnením formulára, pričom postupuje nasledovne:
1) vyplní formulár žiadosti, ktorá je prílohou č. 1 tohto Oznámenia, a to v čase podávania žiadostí, najneskôr do dátumu uzavretia Oznámenia
2)  k odoslanej žiadosti prikladá povinnú prílohu:

	Príloha k žiadosti o zapojenie sa do NP PKS

	1.a)
	Čestné vyhlásenie, že žiadateľ nebol zapojený v projektoch zameraných na podporu DI v predošlých programových obdobiach 

	1.b)
	Čestné vyhlásenie, že zariadenie sociálnych služieb (ID sociálnej služby) nečerpalo finančné prostriedky z výziev IROP, P SK a POO zameraných na DI a komunitné sociálne služby

	2. 
	[bookmark: _GoBack]Vyhlásenie žiadateľa o minimálnu pomoc



3) k odoslanej žiadosti žiadateľ môže priložiť nasledujúce doplňujúce prílohy:
	Doplňujúca príloha k žiadosti o zapojenie sa do NP PKS

	1.
	Písomný súhlas zriaďovateľa s vstupom do podaktivity v rámci projektu



Žiadosť podpísanú štatutárnym orgánom žiadateľa doručí žiadateľ na adresu MPSVR SR Špitálska 4, 6, 8, 816 43 Bratislava (Obálka musí byť označená „Žiadosť NP PKS/2.2/2/2026“), alebo zašle prostredníctvom Ústredného portálu verejnej správy s označením v časti „Všeobecná agenda“ Žiadosť o zapojenie sa do NP PKS/Odbor sociálnych služieb.

Za deň predloženia žiadosti sa považuje:
a) dátum osobného doručenia žiadosti do podateľne Poskytovateľa. 
b) dátum odovzdania žiadosti na poštovú resp. inú prepravu, ktorý je uvedený na doklade prepravcu (napr. poštová doručenka, potvrdenie kuriérskej služby). Uvedené platí aj v prípade, že niektoré prílohy žiadateľ predloží v listinnej forme neskôr ako žiadosť. 
c) dátum odoslania Žiadosti cez Ústredný portál verejnej správy

Podpísaním žiadosti žiadateľ potvrdzuje správnosť údajov v nej uvedených a akceptuje podmienky Oznámenia o možnosti predkladania žiadostí.
9. HODNOTENIE A VÝBER PREDLOŽENÝCH ŽIADOSTÍ O ZAPOJENIE
Počas realizácie NP PKS (do 11/2028) budú uzatvárané zmluvy o spolupráci s celkovo 10 poskytovateľmi. Každý poskytovateľ bude zapojený v projekte maximálne 24 mesiacov. Počet mesiacov zapojenia bude vychádzať z potreby a vzájomnej dohody poskytovateľov a užívateľov projektu, ktorí budú intervencie realizovať. 
V rámci tohto oznámenia MPSVR SR zapojí do projektu 9 poskytovateľov.

MPSVR SR vykoná v lehote 10 pracovných dní od doručenia žiadosti administratívnu kontrolu doručených žiadostí. Skontroluje, či žiadosť obsahuje všetky náležitosti vrátane všetkých jej príloh.

V  prípade, ak žiadosť nie je kompletná,  MPSVR SR  prostredníctvom e-mailu (uvedeného v žiadosti) vyzve žiadateľa na doplnenie chýbajúcich príloh. Žiadateľ je povinný poslať dodatočne poštou chýbajúce prílohy, a to do 10 pracovných dní od doručenia e-mailu s výzvou na doplnenie chýbajúcich príloh. Pri stanovení lehoty doručenia písomnosti platí podmienka uvedená v bode 8. V opodstatnených prípadoch je možné požiadať o predĺženie lehoty. V prípade, ak tak žiadateľ neurobí, žiadosť nebude považovaná za kompletnú. Nekompletné žiadosti nebudú postúpené k hodnoteniu.

Hodnotenie bude vychádzať z údajov, ktoré žiadateľ uvedie v žiadosti a jej prílohách. Žiadosti budú hodnotené podľa Kritérií pre výber poskytovateľov sociálnych služieb v národnom projekte „Podpora poskytovania komunitných a kvalitných sociálnych služieb“ (ďalej len „Kritériá“). Na základe hodnotenia bude vytvorený zoznam poradia žiadateľov podľa získaného počtu bodov. O výsledku hodnotenia budú žiadatelia informovaní elektronicky prostredníctvom emailu.

Vyhodnotenie žiadostí zverejní MPSVR SR na webovom sídle projektu NP PKS Podpora poskytovania komunitných a kvalitných sociálnych služieb. 

Zmluva o spolupráci bude uzatvorená so žiadateľmi, ktorí získajú najvyšší počet bodov. V prípade, ak niektorý z úspešných žiadateľov odmietne uzatvoriť Zmluvu o spolupráci, alebo ak s úspešným žiadateľom bude mimoriadne ukončená Zmluva o spolupráci, alebo dôjde k odstúpeniu od Zmluvy o spolupráci, a to v čase pred začatím účasti zamestnancov žiadateľa v podaktivitách projektu, bude doplnený počet žiadateľov o ďalšieho žiadateľa v poradí podľa počtu získaných bodov.
10. POSKYTOVANIE INFORMÁCIÍ K NP PKS
V prípade akýchkoľvek otázok, súvisiacich so zapojením sa do NP PKS, resp. s podmienkami zapojenia sa žiadateľov do tohto projektu, je možné využiť e-mail: np.pks@employment.gov.sk.
11. PRÍLOHY A INFORMÁCIE K PRÍLOHÁM
1. Formulár – „Žiadosť o zapojenie sa do NP PKS“ dostupný na webovom sídle Projektovej kancelárie Projektová kancelária MPSVR SR .
2. Kritériá pre výber poskytovateľov sociálnych služieb v národnom projekte „Podpora poskytovania komunitných a kvalitných sociálnych služieb“
3. Návrh Zmluvy o spolupráci so zariadením sociálnych služieb
4. Schéma minimálnej pomoci DM - 60/2024 (vrátane prílohy č. II schémy minimálnej pomoci „Vyhlásenie žiadateľa o minimálnu pomoc“)


Schválil/-a:
Mgr. Jana Krausová Daniš
generálna riaditeľka
Projektová kancelária MPSVR SR

